# Üllés Nagyközség jegyzője

🖃 *6794 Üllés, Dorozsmai út 40.*

🕿 *62/282-122*

🖷 *62/582-050, : jegyzo@ulles.hu*



|  |  |
| --- | --- |
| Ügyiratszám: …………. /2013. | Hiv. szám : - |
|  | Melléklet: - |
|  |  |
| Tárgy: Szociális tűzifa igényléséhez önerő biztosítása | |

**Üllés Nagyközségi Önkormányzat**

**Képviselőtestület**

Helyben

# Tisztelt Képviselőtestület!

A Magyar Közlöny 2013. évi 164. számában megjelent a belügyminiszter 57/2013. (X. 4.) BM rendelete a helyi önkormányzatok szociális célú tűzifavásárlásához kapcsolódó kiegészítő támogatásról.

A rendelet lehetővé teszi, hogy az 5000 fő lakosságszám alatti települési önkormányzatok szociális célú tűzifavásárláshoz támogatást igényeljenek – hasonlóan a 2012. évhez.

***A támogatás mértéke*** Üllés Nagyközségre vonatkozóan a rendelet 1. § (2) bekezdés b) pontja alapján kemény lombos fafajta esetében 12.000 Ft/erdei m3+áfa, lágy lombos fafajta esetében 6.800 Ft/erdei m3.

***Önerő mértéke***: kemény lombos fafajta esetében 2.000 Ft/erdei m3+áfa, lágy lombos fafajta esetében 1.200 Ft/erdei m3.

|  |  |
| --- | --- |
| **fafajok\*:** | * Kemény lombos:   + Tölgy   + Bükk   + Kőris   + Juhar (jávor)   + Gyertyán, akác   + Dió   + Körte * Lágy lombos:   + Cseresznye   + Éger   + Hárs   + Nyír   + Nyár   *forrás\*: Internet* |

Az önkormányzat által igényelhető tűzifa mennyiségét a jogszabály 1. § (5) bekezdése határozza meg, amely szerint a 2013. január-március hónapokban lakásfenntartási támogatásban részesülők számának átlaga alapján kell megállapítani, úgy, hogy ellátottanként keményfából 2 m3-rel, lágy lombos tűzifa esetén 3 m3-rel lehet számolni.

Üllés Nagyközség Önkormányzatánál a fenti időszakban a lakásfenntartásban részesülők számának átlaga: 191 fő.

E szerint a kemény lombos tűzifából igényelhető mennyiség: 382 m3

lágy lombos tűzifából: 573 m3

A támogatás mértéke és az ehhez szükséges önerő mértéke:

|  |  |  |  |
| --- | --- | --- | --- |
| **Fafajta** | **mennyiség (max.)** | **támogatás** | **önerő** |
| **Kemény lombos tűzifa** | 382 erdei m3 | 4.584.000 Ft  (br. 5.821.680 Ft) | 764.000 Ft  (br. 970.280 Ft) |
| **Lágy lombos tűzifa** | 573 erdei m3 | 3.896.400 Ft  (br. 4.948.428 Ft) | 687.600 Ft  (br. 873.252 Ft) |

A fenti táblázat az önkormányzat által igényelhető maximális mennyiségre vonatkozóan mutatja a szükséges önerő mértékét.

Kérem a Tisztelt Képviselőtestületet az előterjesztés alapján döntsön a szociális tűzifa igényléséről és a szükséges önerő biztosításáról a mellékelt határozati javaslat szerint:

……/2013. (X. 09.) önkormányzati határozat

Tárgy: szociális tűzifa igénylése és önerő biztosítása

HATÁROZAT-i javaslat

Üllés Nagyközség Képviselőtestülete a helyi önkormányzatok szociális célú tűzifavásárlásához kapcsolódó kiegészítő támogatásról szóló 57/2013. (X. 4.) BM rendeletben foglaltak szerint …………………… erdei m3 kemény lombú/lágy lombú tűzifa igénylését határozza el.

A Képviselőtestület a szociális tűzifa igényléshez kapcsolódó támogatási kiegészítésére ……………………….. Ft önerőt biztosít a ………………………….. terhére.

Megbízza egyúttal dr. Sugár Anita jegyzőt a szociális tűzifa igényléssel kapcsolatos eljárás lebonyolítására és az igénylés rögzítésére az ebr42 rendszerben, valamint felkéri, hogy a következő testületi ülésre a szociális tűzifa igényléséhez szükséges szociális rászorultság feltételeit, az igénylés részletes szabályait tartalmazó rendelet-tervezetet készítse elő.

Felelős: dr. Sugár Anita jegyző

Határidő: 2013. november 13.

Véleményező bizottságok: Ügyrendi Bizottság, Szociális Bizottság

Erről jegyzőkönyvi kivonaton értesítést kap:

1. dr. Sugár Anita jegyző
2. Illés Gézáné pénzügyi vezető
3. Irattár

dr. Sugár Anita

jegyző